12.2.2021

שלום לכולם!

**שילוב חיילים וחיילות משוחררים ללא ניסיון בתעשיית ההייטק**

חברת "JOLT" בשיתוף רשות החדשנות השיקו תוכנית חדשה שתסייע לשלב צעירים ללא ניסיון וללא ידע מוקדם בתעשיית ההייטק. שכר הלימוד הוא 4900 ₪ לקורס + 99 ₪ למבחן קבלה במקום 13,000 ₪, ללא סיבסוד.

מדובר על 3 תפקידים:

א'. S.D.R - **S**AILES **D**EVLOPMENT **R**EPRESENTATION

ב'. B.D.R – **B**UISNESS **D**EVELOPMENT **R**EPERSENTATION

ג'. C.F.R – **C**USTEMER **S**UCCESS **R**EPRESENTATION

הקורסים נפתחים כל חודש בשני מסלולים **והם מתנהלים באנגלית בלבד**:

א'. בוקר- קורס אינטנסיבי במשך חודש כל יום משעה 9.00- 15.00.

ב' ערב- קורס פעמיים בשבוע במשך 4 חודשים משעה 18.00 -21.15.

אין מגבלת גיל אולם המועמד חייב לדעת שרוב העובדים המתחילים בחברות אילו הם צעירים עד גיל 30.

**שכר למתחיל**:

א' בשני התפקידים הראשונים השכר בחברות גדולות הוא בין 15-2000 ₪ לחודש.

השכר בחברות קטנות הוא 10-15,000 ₪ לחודש.

ב'. השכר בתפקיד השלישי הוא כ-10,000 ₪ בחודש.

הקורסים הם בזום ובכל כיתה יש מקסימום 24 משתתפים.

כל מועמד נדרש להירשם באתר של חברת - JOLT" הרשמה לקורס", למלא פרטים ונציג חברה יחזור אליו לראיון טלפוני.

החברה עושה לכל מועמד מבחן באנגלית וחייבים לעבור אותו בציון 80, לפחות.

כמו כן עוברים מבחן אינטרנטי של מוטיבציה.

דוגמאות לשאלות במבחן המוטיבציה:

א'. מה באופי שלך הופך אותך למתאים לקורס.

ב'. קושי שחווית בחיים ואיך התמודדת איתו?

**השמה בעבודה:**

הלימודים כוללים את הפרקים הבאים העוזרים למועמדים להיקלט בעבודה:

א'. תהליך פיתוח קריירה.

ב'. לימוד והכרת תעשיית ההייטק.

ג'. איך עושים מכירות בהייטק.

ד'. איך כותבים קורות חיים בהייטק.

ה'. LINKDIN - איך אתה מציג את עצמך – כל עובד משאבי אנוש נכנס לבדוק זאת לפני שקולט עובד לעבודה.

תוכנית הקורסים נבנתה יחד עם נציגי חברות ההייטק הגדולות והמרצים הם עובדים מחברות ההיטק.

* כל הנאמר בלשון זכר מכוון גם לנקבה